หุ้นเช้าปิดบวก 11.74 จุด
ดัชนีหุ้นช่วงเช้าปิดที่ระดับ 1,204.87 จุด เพิ่มขึ้น 11.74 จุด(+0.98%) มูลค่าการซื้อขาย 7,792.89 ล้านบาท
13 ก.ค. 2555

ดัชนีหุ้นช่วงเช้าปิดที่ระดับ 1,204.87 จุด เพิ่มขึ้น 11.74 จุด(+0.98%) มูลค่าการซื้อขาย 7,792.89 ล้านบาท
นักวิเคราะห์ฯเผยตลาดหุ้นไทยเช้านี้รีบาวด์ทางเทคนิค แรงซื้อกลับเข้ามาอีกครั้งหลังคาดผลตัดสินของศาลรัฐธรรมนูญออกมาเป็นกลาง ขณะที่ตัวเลขจีดีพีของจีนเป็นไปตามที่คาด บ่ายนี้ตลาดฯคงเคลื่อนไหวในกรอบแนวรับ 1,992 จุด และแนวต้าน 1,210 จุด รอฟังการแถลงคำวินิจฉัยของศาลรัฐธรรมนูญ
ตลาดหลักทรัพย์ปิดตลาดช่วงเช้าวันนี้ที่ระดับ 1,204.87 จุด เพิ่มขึ้น 11.74 จุด(-0.98%) มูลค่าการซื้อขาย 7,792.89 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 1,205.40จุด และแตะจุดต่ำสุดของช่วงเช้าที่ระดับ 1,194.48 จุด 
นายธีรวุฒิ กานต์นิภากุล ผู้ช่วยผู้อำนวยการฝ่ายวิเคราะห์ บล.ซีไอเอ็มบี(ประเทศไทย) กล่าวว่า ตลาดหุ้นไทยเช้านี้ รีบาวด์ทางเทคนิค หลังวานนี้นักลงทุนขายหุ้นลดความเสี่ยงที่อาจมีขึ้นจากคำตัดสินของศาลรัฐธรรมนูญ แต่เมื่อคาดการณ์ว่าผลตัดสินจะออกมาเป็นกลาง จึงทำให้มีแรงซื้อกลับเข้ามาอีกครั้ง ขณะที่ตัวเลขจีดีพีประจำไตรมาส 2/55 ของจีนถือว่าเป็นไปตามคาด
แนวโน้มการลงทุนในช่วงบ่ายนี้ นายธีรวุฒิ กล่าวว่า ตลาดฯคงเคลื่อนไหวในกรอบแนวรับ 1,992 จุด และแนวต้าน 1,210 จุด โดยต้องรอติดตามการแถลงผลการวินิจฉัยของศาลรัฐธรรมนูญ
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
CPF     มูลค่าการซื้อขาย 711.07 ล้านบาท ปิดที่  35.50 บาท เพิ่มขึ้น  0.25 บาท
ADVANC  มูลค่าการซื้อขาย 495.42 ล้านบาท ปิดที่ 208.00 บาท เพิ่มขึ้น  8.00 บาท
INTUCH  มูลค่าการซื้อขาย 417.19 ล้านบาท ปิดที่  64.75 บาท เพิ่มขึ้น  1.25 บาท
KBANK   มูลค่าการซื้อขาย 416.68 ล้านบาท ปิดที่ 163.50 บาท เพิ่มขึ้น  1.50 บาท
SCB     มูลค่าการซื้อขาย 386.94 ล้านบาท ปิดที่ 154.00 บาท เพิ่มขึ้น  3.50 บาท